Сымаджэщыр зэрагъэпэщыж | Электронная газета "Адыгэ псалъэ"\nМы зэманым сымаджэщым пульмонологиемрэ нефрологиемкIэ и къудамэм (корпус «Д») и блынхэмрэ унэ лъэгумрэ плиткэкIэ къращIыкI, бжэхэмрэ щхьэгъубжэхэмрэ къагъэщIэрэщIэжащ.\nIуэхущIапIэм и корпусихми я унащхьэхэр зэрахъуэкIащ, иджыпсту инженер коммуникацэхэр яхъуэж, хьэуар зыгъэкъабзэ жьыхумрэ мафIэс къэхъу хъужыкъуэмэ, абыкIэ хъыбар къозыгъащIэ Iэмэпсымэмрэ щIэуэ ягъэув.\nСымаджэщым щекIуэкI зэгъэпэщыжыныгъэ лэжьыгъэхэр зэпыудауэ щытынущ. Дэтхэнэ зы корпусри сыт и лъэныкъуэкIи зыхуей хуагъэзэнущ. ДяпэкIэ IуэхущIапIэм иIэнущ зытхьэщIыпIэр щхьэхуэу зыхэт пэшхэр. Апхуэдэу я мурадщ хирургие корпусыщIэ къызэрагъэпэщыну. Абы щIэуэ къыхагъэхьэну Iэмалхэм я фIыгъэкIэ ме­дицинэ технологие лъэрыхьхэр къагъэсэбэпурэ операцэ гугъухэр ирагъэкIуэкIыфынут. Апхуэдэуи лэжьыгъэр куэдкIэ иригъэфIэкIуэнущ сымаджэхэр япэу зрашалIэ къудамэщIэ къызэрызэIуа­хынуми. Iуэхур зэфIэкIмэ, IэнатIэр иджырей медицинэ IэмэпсымэхэмкIэ къызэрагъэпэщынущ.\nЗэгъэпэщыжыныгъэхэр зэрекIуэкIым щхьэкIэ къэмынэу, медицинэ IуэхущIапIэм и лэжьыгъэр нэхъапэм зэрыщытам тетщ.